b'\n_START_ARTICLE_\nNewman-projektio\n_START_PARAGRAPH_\nStereokemiassa Newman-projektio on molekyylien kolmiulotteisen rakenteen esitt\xc3\xa4miseen k\xc3\xa4ytetty tapa. Projektiolla esit\xc3\xa4\xc3\xa4n usein erityisesti alkaanien jonkin yks\xc3\xb6issidoksen kiertymist\xc3\xa4, ja tapaa, jolla sidoksen hiilten kemialliset ryhm\xc3\xa4t asettuvat suhteessa toisiinsa. Projektiota voidaan siten k\xc3\xa4ytt\xc3\xa4\xc3\xa4 konformaatioiden ja konformeerien esitt\xc3\xa4miseen._NEWLINE_Esitystavan keksi yhdysvaltalainen kemisti Melvin Spencer Newman 1952 korvaamaan joissain tapauksissa Fischerin projektio, joka sopii joidenkin molekyylien stereokemian esitystapoihin, mutta ei konformaatioiden.'